
PATVIRTINTA
Šakių rajono savivaldybės administracijos 
direktoriaus 2018 m. kovo   d. 
įsakymu Nr. AT-


BIUDŽETO, TURTO IR STRATEGINIO PLANAVIMO SKYRIAUS VYRIAUSIOJO SPECIALISTO PAREIGYBĖS APRAŠYMAS

I. PAREIGYBĖS CHARAKTERISTIKA

 	1. Biudžeto, turto ir strateginio planavimo skyriaus vyriausiasis specialistas (toliau – vyriausiasis specialistas) yra karjeros valstybės tarnautojas.
	2. Pareigybės lygis –  A.
	3. Pareigybės kategorija –  11.

II. PASKIRTIS
	4. Biudžeto, turto ir strateginio planavimo skyriaus (toliau – Skyrius) vyriausiojo specialisto pareigybė reikalinga strateginio planavimo politikai savivaldybės teritorijoje organizuoti, įgyvendinti ir kontroliuoti, kaip įgyvendinami strateginiai planai.
III. VEIKLOS SRITIS
	5. Šias pareigas einantis valstybės tarnautojas vykdo funkcijas strateginio planavimo srityje.

IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI
	6. Turėti aukštąjį universitetinį socialinių mokslų studijų srities viešojo administravimo krypties arba jam prilygintą išsilavinimą.
	7. Būti susipažinusiam bei išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius vietos savivaldą, viešąjį administravimą, valstybės tarnybą, strateginį planavimą.
	8. Mokėti valdyti, kaupti, sisteminti, apibendrinti informaciją ir rengti išvadas, sugebėti rengti vietos savivaldos institucijų sprendimų, potvarkių, įsakymų projektus, išmanyti dokumentų rengimo taisykles, taisyklingai kalbėti ir rašyti.
	9. Gebėti savarankiškai planuoti, organizuoti savo veiklą, sklandžiai dėstyti mintis žodžiu ir raštu.
	10. Mokėti dirbti MS Office kompiuterinėmis programomis ir Internet Explorer naršykle. 

V. ŠIAS PAREIGAS EINANČIO VALSTYBĖS TARNAUTOJO FUNKCIJOS
			 
	11. Organizuoja, koordinuoja ir prižiūri strateginio planavimo proceso įgyvendinamą bei  inicijuoja, koordinuoja ir įgyvendina strateginio planavimo krypties projektus.
	12. Organizuoja savivaldybės strateginio planavimo procesą direktoriaus įsakymais atsižvelgiant į Vyriausybės nutarimu patvirtintas strateginio planavimo savivaldybėse rekomendacijas bei patvirtintą rajono savivaldybės strateginio planavimo savivaldybėje organizavimo tvarką, atsako už patvirtintų savivaldybės planavimo dokumentų (plėtros, veiklos, metinių veiklos planų ir kt.) ir jų įgyvendinimo ataskaitų viešinimą:
	12.1. organizuoja, koordinuoja ir prižiūri savivaldybėje rengiamų strateginio planavimo dokumentų įgyvendinimą  bei teikia tvirtinti  rajono savivaldybės tarybai;
	12.2. vykdo strateginių plėtros ir veiklos planų įgyvendinimo priežiūrą, nustatyta tvarka renka programų vykdymo ir įgyvendinimo ataskaitas bei teikia tvirtinti  rajono savivaldybės tarybai;
	12.3. renka, sistemina prašymus, gautus dėl strateginių plėtros ir veiklos planų, kuriuos teikia svarstyti strateginio planavimo grupėms. 
	12.4. konsultuoja savivaldybės administracijos padalinius rengiant padalinių strateginius  plėtros, veiklos ir metinius veiklos planus. 
	12.5. teikia informaciją strateginio planavimo darbo grupių vadovams, informuoja apie vyksiančius darbo grupių susirinkimus. 
	12.6. tvarko strateginio planavimo grupių aprobuotą medžiagą strateginiam plėtros plano koregavimui. 
		12.7.  rengia, tikslina kartu su strateginio planavimo darbo grupėmis savivaldybės plėtros ir veiklos strateginių tikslų įgyvendinimo rodiklių sistemą. 
		13. Pagal kompetenciją dalyvauja rengiant ir įgyvendinant regionų plėtros planus ir programas.
		14. rengia ir įgyvendina savivaldybės strateginio planavimo dokumentus bei juos įgyvendinančius planavimo dokumentus. Inicijuoja ir koordinuoja ES ir kitų fondų bei programų projektų įgyvendinimo procesą. Strateginio planavimo srityje:
	14.1. atlieka Europos Sąjungos finansavimo galimybių paiešką ir teikia informaciją savivaldybės struktūriniams padaliniams;
	14.2. konsultuoja savivaldybės struktūrinius padalinius bei įstaigas ir įmones Europos Sąjungos fondų finansuojamų projektų rengimo ir įgyvendinimo klausimais;
	14.3. rengia projektų, kurių pareiškėja yra savivaldybės administracija, projektinius pasiūlymus;
	14.4. organizuoja projektų paraiškų rengimą Europos Sąjungos struktūrinių ir kitų fondų bei  programų finansinei paramai gauti, atsižvelgdamas į savivaldybės politiką, strateginius rajono plėtros prioritetus, regioninius ir nacionalinius strateginius dokumentus;
	14.5 pateikia derinimui su įgyvendinančiąja institucija projektų finansavimo ir administravimo sutartis ir jų pakeitimus; 
	14.6. gavus paramą koordinuoja vykdomų projektų įgyvendinimą savivaldybėje;
	14.7.rengia veiklos bei ataskaitinius dokumentus savivaldybės administracijos vykdomiems paramos projektams;
	14.8. planuoja ir organizuoja visuomenės informavimo veiksmus apie priemonių, kurių vykdymui skirta Europos Sąjungos struktūrinių fondų parama, įgyvendinimą;
		14.9. ruošia informaciją apie vykdomus projektus įvairiems leidiniams, inicijuoja jų  leidybą; 
                     15. rengia savivaldybės tarybos sprendimų, mero potvarkių, direktoriaus įsakymų projektus;
                     16. pagal patvirtintas atstovavimo taisykles atstovauja rajono savivaldybę viešųjų įstaigų visuotiniuose dalininkų susirinkimuose ar nevisuotinių susirinkimų metu;
	          17. dalyvauja Marijampolės regiono plėtros tarybos, rajono savivaldybės tarybos, rajono savivaldybės mero ar savivaldybės administracijos direktoriaus sudarytų komisijų ir darbo grupių veikloje ir atlieka kitas funkcijas;
	          18. nagrinėja nustatyta tvarka fizinių ir juridinių asmenų prašymus, skundus rajono savivaldybės tarybos narių paklausimus ir rengia jiems atsakymus skyriaus veiklos klausimais; 
	          19. teisės aktų nustatyta tvarka tvarko archyvines bylas ir perduoda jas į savivaldybės administracijos archyvą; 
	         20.  pavaduoja skyriaus vedėją ligos atveju, atostogų, komandiruočių metu.
	         21. vykdo kitus su savivaldybės administracijos funkcijomis susijusius nenuolatinio pobūdžio pavedimus tam, kad būtų pasiekti įstaigos strateginiai tikslai.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS
		
                    22.  Šias pareigas einantis valstybės tarnautojas tiesiogiai pavaldus Skyriaus vedėjui.
_____________________________________

